**FELHÍVÁS KIVONAT**

**a legfontosabb információkról**

**EFOP pénzügyi eszköz Hitelprogram**

**A felhívás kódszáma:**

**EFOP-5.1.1-17**

|  |  |
| --- | --- |
| Projektek megvalósítási  helye: | A projekt megvalósulásának helyszíne a hitelt igénylő szervezet/vállalkozás bejegyzett magyarországi székhelye, telephelye vagy fióktelepe lehet.  **Nem támogatható a Közép-magyarországi régió** területén megvalósuló fejlesztés. Minden esetben a **Projekt megvalósítás helyszíne számít** és nem a Kölcsönt igénylő szervezet/vállalkozás székhelye, ezért a Közép-magyarországi régióban székhellyel rendelkező szervezet/vállalkozás Projektje is támogatható. |
| Saját Forrás | A Hiteligénylőnek csekély összegű támogatás igénybevétele esetén a Projekt elszámolható összköltségének legalább 10%-át kitevő igazolt Saját Forrással kell rendelkeznie. |
| Kölcsön típusa | Éven túli lejáratú Kölcsön. |
| Kölcsön összege | Minimum 1 millió Ft, maximum 10 millió Ft; |
| Kölcsön devizaneme | HUF |
| Projekt megvalósításának időszaka | 24 hónap |
| Kérelem benyújtása | 2018. január 15. és 2020. szeptember 1. |
| Támogatási kategória | A Hitelprogram keretében nyújtott Kölcsön Állami Támogatásnak, formáját tekintve kamatmentes kölcsönnek minősül.  A csekély összegű támogatásra vonatkozó részletes szabályokat az 1407/2013/EU bizottsági rendelet, a 255/2014. (X.10.) Korm. rendelet 100.§, valamint a 37/2011. (III. 22.) Korm. rendelet szabályozza. |

1. **Kölcsönben részesíthető Végső Kedvezményezettek**

A Hitelprogram keretében Kölcsönre jogosultak a devizabelföldinek minősülő, Magyarország területén székhellyel, vagy az Európai Gazdasági Térség területén székhellyel rendelkező vállalkozások, melyek Magyarország kevésbé fejlett régióiban telephellyel vagy fiókteleppel rendelkeznek, gazdaságilag potenciálisan életképesek, azonban finanszírozási forrásokhoz nem, vagy nem megfelelő mértékben jutnak hozzá és megfelelnek az alábbi feltételeknek:

Gazdálkodási formakód szerint:

a. 113 Korlátolt felelősségű társaság

b. 114 Részvénytársaság

c. 116 Közkereseti társaság

d. 117 Betéti társaság

e. 141 Európai részvénytársaság (SE)

f. 142 Európai szövetkezet (SCE)

g. 226 Külföldi vállalkozás magyarországi fióktelepe

h. 228 Egyéni cég

i. 231 Egyéni vállalkozó

**2.** **A Kölcsön felhasználása**

A Hitelprogram keretében nyújtott Kölcsön a Végső Kedvezményezett gazdaságilag potenciálisan életképes Projektjének megvalósításához használható fel az alábbiak szerint:

A közvetlenül EFOP-kapcsolódású szektorban (egészségügyi, köznevelési, felsőoktatási, szociális, gyermekvédelmi, és társadalmi felzárkózási, ifjúság- és családügyi, gyermekek napközbeni ellátását célzó, továbbá kulturális szolgáltatások – összhangban a 1709/2015. (X. 5.) Korm. határozatban foglaltakkal.) tevékenykedő vagy e szolgáltatások minőségjavulásához hozzájáruló mikro-, kis- és középvállalkozás valamilyen, a szolgáltatása színvonalát növelő fejlesztés megvalósításához veheti igénybe, ami lehet:

- olyan **eszköz beszerzése**, amely közvetlenül kapcsolódik:

o egészségügyi, vagy foglalkozási rehabilitációs vagy szociális szolgáltatás nyújtásához,

o rehabilitációs célú eszközök gyártásához, forgalmazásához, bérbe adásához

- humán erőforrás fejlesztés keretében **képzés, továbbképzés, szakmai képzés**, amely növeli a szolgáltatás hozzáadott értékét, **tréning, workshop, tanácsadás, coaching**.

- **konferencián, szakmai kiállításon** résztvevőként vagy kiállítóként való részvétel,

- **megváltozott munkaképességű emberek munkájához kapcsolódó** **munkaállomások kialakítása** (speciális eszközök, immateriális javak).

**3.** **Hiteldíjak**

|  |  |
| --- | --- |
| Kamat | 0 %/év |
| Kezelési költség | Nem kerül felszámításra.  Nem kerül felszámításra. |
| Rendelkezésre tartási jutalék | Nem kerül felszámításra. |
| Előtörlesztési díj | Nem kerül felszámításra. |
| Szerződésmódosítás díja | Nem kerül felszámításra. |
| Késedelmi kamat | A Polgári Törvénykönyvről szóló 2013. évi V. törvény 6:48 §-ában  meghatározott mértékű késedelmi kamat. |

**4.** **Futamidő alakulása**

|  |  |
| --- | --- |
| Futamidő | 1. új eszköz beszerzése esetén legfeljebb az eszköz Tao. szerinti amortizációjának végéig;   b) használt eszköz beszerzése esetén legfeljebb az eszköz Tao. szerinti amortizációjának végéig, de legfeljebb 5 év.  c) Képzés, konferencia, kiállításon való részvétel esetén legfeljebb 3 év.  A fenti pontok kombinációja esetén a maximális futamidőt a leghosszabb maximális futamidővel rendelkező hitelcélhoz tartozó futamidő alkalmazásával szükséges meghatározni. A feltüntetett futamidők a lehetséges Türelmi- és/vagy Rendelkezésre Tartási Időt is tartalmazzák |